Horzonozo

Horzonozo aŭ jetlaco estas la laco, kiun homa korpo sentas post multhora flugado en jeto (aviadilo), trairinte multajn horzonojn orienten aŭ okcidenten. La korpo bezonas tagojn por adaptiĝi al la nova horaro en la alvenlando kaj al la nova korpa ritmo, kio ofte estigas problemojn pri dormado k. s.

Aliaj esprimoj estas:
 horzona konfuzo aŭ horzona laco
 horzonsufero
 sufero, problemo aŭ konfuzo pro hordiferenco

 Simptomoj 
Tipaj simptomoj estas:
 akvomanko kaj apetitmanko
 kapdoloro, sinusdoloro
 laco
 konfuzo
 stomakdoloro, naŭzo
 dormomanko, neregula dormoritmo
 incitemo

 Pli facile okcidenten 
Kvankam la ena horloĝo nur malfacile akceptas vojaĝon tra multaj horzonoj, multaj vojaĝantoj preferas flugi deoriente okcidenten. Homo vivas 24-horan tagon, kvankam la natura ritmo de ĝia ena horloĝo estas programita por pli longan tagon. Tial la ena horloĝo povas relative nature plilongigi tagon, sed estas multe pli malfacile al ĝi malplilongigi tagon. Flugante okcidenten la tago estos plilongigita. Vojaĝante okcidenten korespondas do al la natura direkto de sia ena horloĝo.

 Prevento kaj kuracado 
 La plej simpla prevento estas dormi enavie. Vojaĝantoj ŝanĝu la horon de sia horloĝo kiel eble plej frue al la celloko. Sunlumo povas helpi reguli la enan horloĝon.
 Alia eblo estas tute ne dormi dum la antaŭa nokto kaj enlitiĝi la sekvan tagon je loka horo kaj en trankvila medio.

 Daŭre vivi laŭ la hejma horzono 
 Se la vojaĝo daŭros maksimume du tagojn eblas vivi laŭ la devenloko. Necesas por tio kalkuli la tempodiferencon kaj sisteme dormi dum la hejmaj noktohoroj.
 Gravaj profesiaj rendevuoj okazu ne dum la fiziologaj malaltaj fazoj (laŭ la hejma horzono), t.e. nokte kaj posttagmeze inter la 3-a kaj la 5-a.
 Dum la kutimaj hejmaj dormohoroj oni prefere restu endome aŭ portu sunokulvitrojn.
 Ankaŭ la manĝohorojn oni ne ŝanĝu. Same pri kvanto kaj speco de manĝoj, ĉar ankaŭ la stomako sekvas la enan horloĝon.

 Vidu ankaŭ 
 Sufikso -oz-
 Dormo

 Eksteraj ligiloj 
 La bona lingvo: horzono 
 Signifo, efiko kaj konsilo por horzonozo (germane) 

Kategorio:Aviada medicino
Kategorio:Dorma medicino
Kategorio:Sindromoj en interna medicino
Kategorio:Turismo
Kategorio:Tempo